Seopedi sa mmino

Seopedi sa mmino ke motho yo a hlamago, a hlahlago go ba a diragatšago mmino. Go ya ka ditirelo tsa go thwala, seopedi sa mmino ke lereo la kakaretšo leo le šomišwago go hlalosa motho yo a latelago mmino bjalo ka profešene. Diopedi tša mmino di akaretša bangwadi ba dikoša, bao ba ngwalago bobedi mmino le mantšu a dikoša, batsamaisi, bao ba laolago tiragatšo ya mmino, le badiragatši bao ba diragatšago bakeng sa batheetši. Modiragatši wa mmino ka kakaretšo ke seopedi (seo gape se tsebjago e le seopedi sa mantšu), seo se neago mantšu, go ba seopedi sa seletšo seo se bapalago seletšo sa mmino. Diopedi tša mmino di ka diragatša ka botšona go ba bjalo ka karolo ya sehlopha sa mmino go ba sehlopha sa mmino wa diletšo.

Diopedi tša mmino di ka ikgetha mohuteng wa mmino, gaešita le ge ba bantši ba diragatša go ralala le mekgwa ya go fapa fapana gomme gantši ba kopanya go ba ba tshelaganya mehuta ya mmino. Tšweletšo ya bona ya mmino e tutuetšwa ke mabaka a fapa fapanego bjalo ka go akaretša setšo, sete ya bokgoni, phihlelo ya bophelo le thuto le dikgetho tša boitlhamelo. Seopedi sa mmino seo se rekotago le go lokolla mmino gantši se bolelwa bjalo ka motaki wa go rekhota, mola seopedi sa mmino seo kudu kudu se ngwalago le go rekota mmino wa bokgabo, medumo ya mekero ya ditaba le dintlha, go akaretša le bakeng sa difilimi, ditšweletšo tša sefala sa dipapadi tša dipontšho le dipapadi tša bidio go ba mmino wa kgale gantšhi o bitšwa mohlami. Motšweletši wa mmino gae šita le ge e se seopedi sa mmino ka go lebanya, ka bobona e ka ba seopedi sa mmino. Mohlahli, ka tsela ya boitšhišinyo bja mmele, o etelela pele le go nea hlahlo e phelago bakeng sa goba o swara, sehlopha sa mmino, ka tlwaelo sehlopha sa mmino wa diletšo go ba sehlopha sa dikhwaere.

 Mohlami wa mmino. 
Mohlami ke seopedi sa mmino seo se hlamago ditlhamo tša mmino. Thaetlele ye e dirišetšwa kudu go bao ba ngwalago mmino wa kgale go ba mmino wa difilimi. Bao ba ngwalago mmino wa dikoša tše di tumilego ba ka bitšwa bangwadi ba dikoša. Bao kudu kudu ba ngwalago mantšu a dikoša ba ka bolelwa e le bangwadi ba dikoša.

 Motsamaisi 
Mohlahli o laola tiragatšo ya mmino, go swara go hlalošitšwe bjalo ka "bokgabo bja go laola tiragatšo ya nako e tee ya dibapadi tše mmalwa goba diopedi ka tšhomišo ya boitšhišinyo bja mmele".  Mohlahli o ema sethaleng se se phagamišitšwego gomme o boledišana le bo radimmino ka go šišinya diatla go ba go lebelela ka mahlong.

 Modiragatši 
Mehlala ya badiragatši e akaretša, eupša ga e lekanyetšwe go, baletši ba diletšo le diopedi tšeo di diragatšago batheetši. Seopedi sa mmino se ka diragatša bjalo ka motaki wa goba noši go ba bjalo ka karolo ya sehlopha sa mmino. (mohlala, sehlopha sa mmino wa diletšo, khwaere goba sehlopha sa popo).

 Motšweletši 
Motšweletši wa mmino o kgatha tema ye bohlokwa go bopeng modumo wa alebamo goba koša, go hlokomela tshepedišo ya go rekota le go hlahla tlhahlo ya kakaretšo ya boitlhamelo. Gantši ba dirišana kgaufsi le bo-rabokgabo, bo-radimmino, baentšeneare ba medumo le ditsebi tše dingwe tša intaseteri.

 Mathata a bophelo bo botle a bo-radimmino
 Mananeo a diopedi tša mmino
 Lenaneo la di-database tša mmino wa inthaneteng
 Motšweletši wa direkhoto
 Mongwadi wa dikoša
 Go opela
 Thekiso ya rekoto